সংশ্লিষ্টদের অভিযোগ, বিভিন্ন প্রকল্পের কাজে নয়-ছয় করে টাকা ও মালামাল লুটপাটের জন্য নজরুলকে ঘিরে মূলাদীতে একটি চক্র তৈরী হয়েছে। সেই চক্রের সাথে হিসাব -নিকাশ করে নজরুলের ভাগ ঠিক রাখাই হচ্ছে শ্যালক সহ অবৈধ নিয়োগ প্রাপ্ত তিন জনের কাজ। ইতিপূর্বে টাকা আত্মসাতসহ এ ধরনের বিতর্কিত কর্মকান্ডের জন্য সুনামগঞ্জ দক্ষিণ উপজেলায় চাকুরিরত অবস্থায় নজরুল ইসলামকে সাসপেন্ড করা হয়েছিল বলে অনুসন্ধান কালে জানাগেছে। পরবর্তীতে সংশ্লিষ্ট বিভিন্ন কর্মকর্তাদের ম্যানেজ করে মুলাদীতে যোগদান করেন। কিন্ত সুনামগঞ্জ থেকে মূলাদী পর্যন্ত এসেও তার দূর্নীতি অনিয়ম কোন অংশে কমেনি। বরং বেড়েছে আরো বেপরোয়া গতিতে। স্থানীয়রা বলছেন- নজরুল অনিয়ম করে কি ভাবে পার পেতে হয় তা রপ্ত করে ফেলেছেন। তাই এখন তার বিরুদ্ধে পাহাড় সমান দূর্নীতির অভিযোগ থাকলেও রহস্যজনক কারণে কোন ব্যবস্থা গ্রহণ করেন না সংশ্লিষ্ট উর্ধ্বতন কর্মকর্তারা। অভিযোগ অস্বীকার করে উপজেলা প্রকল্প বাস্তবায়ন কর্মকর্তা কে.এম নজরুল ইসলাম বলেন, একটি মহল সংসদ সদস্যকে ভুল বুঝিয়ে আমার বিরুদ্ধে অপ-প্রচার চালাচ্ছে। প্রকল্প বাস্তবায়নের জন্য স্ব-স্ব কমিটি রয়েছে। তারাই প্রকল্প বাস্তবায়ন করে বরাদ্ধের টাকা বা মালামাল উত্তোলন করছেন। এখানে আমার আতœসাতের কোন সুযোগ নেই।